બાહુબલી લૅપટૉપ કે મોબાઇલમાં નહીં બલકે થિયેટરના વિશાળ પડદે સમગ્ર પરિવાર સાથે જોવાની ફિલ્મ છે. પ્રીક્વલના જરાય ભાર વિના બનેલી આ ફિલ્મ ભારતીય સિનેમાની સૌથી શ્રેષ્ઠ સીક્વલ ફિલ્મ છે એમાં મીનમેખ નથી. ફિલ્મ પૂરી થયા પછી રોલિંગ ક્રેડિટ્સ સ્ટાર્ટ થાય ત્યાં સુધી શાંતિથી બેસી રહેશો તો આવનારા ભવિષ્યનો એક મસ્ત અણસાર પણ મળશે. હા, કટપ્પાએ બાહુબલીને શા માટે માર્યો એ સીક્રેટ કોઈને કહેશો નહીં અને જો તમને કોઈએ કહી દીધું હોય તો પણ તમારી ફિલ્મની મજામાં એક ટકોય ઘટાડો નહીં થાય એની ગૅરન્ટી છે. જય માહિષ્મતિ.